கேள்வி: ரேக்ளா வண்டிப் பந்தயம் குறித்து விரிவாக சொல்லுங்கள்.
பதில்: படிமம்:தமிழர்களின்_பாரம்பரிய_விளையாட்டுகளில்_ஒன்றான_மாட்டுவண்டி_சவாரிப்_போட்டி.jpg படிமம்:Rekla Race, Avaniyapuram, Madurai.jpg ரேக்ளா வண்டிப் பந்தயம் (ரேக்ளா ரேஸ், ஆங்கிலம்: Rekla Race) என்பது, திருவிழாக் காலங்களில் தமிழகத்தின் கிராமப்புரங்களில் நடைபெறும் காளை மாட்டுவண்டிப் பந்தயம் ஆகும். இது முதன் முதலில் தமிழ்நாட்டின் தேனி மாவட்டம் *உ. அம்மாபட்டி*என்ற கிராமத்தில்தான் உதயம் ஆனது என்பது குறிப்பிடத்தக்கது இதனை தொடர்ந்து தென் மாவட்டங்களிலும், கொங்கு நாட்டிலும் இந்த வகைப் பந்தயங்கள் தொடர்ந்து நடைபெறுகின்றன. மதுரை மாவட்டம் அவனியாபுரம், தூத்துக்குடி மாவட்டம் விளாத்திகுளம், ஒட்டப்பிடாரம், திருப்பூர் மாவட்டம் உடுமலைப்பேட்டை, கோவை மாவட்டம் பொள்ளாச்சி ஆகிய பகுதிகளிலும் இதுபோன்ற ரேக்ளா வண்டிப் பந்தயங்கள் பரவலாக நடத்தப்படுகின்றன. பெரும்பாலும் இவ்வகை போட்டிகளில் காளை மாடுகள் ஈடுபடுத்தப்படுகின்றன. நீலகிரி மாவட்டப் பகுதிகளில் எருமைக் கடாவையும் பந்தயங்களில் ஈடுபடுத்துகின்றனர்.
கேள்வி: ரேக்ளா வண்டிப் பந்தயம் - ரேக்ளா குறித்து விரிவாக சொல்லுங்கள்.
பதில்: ரேக்ளா என்பது ஒருவர் மட்டும் அமரக்கூடிய ஒருவகை மாட்டு வண்டி ஆகும், இது பந்தயத்தை கருத்தில் கொண்டே உருவாக்கப்பட்ட சிறிய வகை மாட்டு வண்டி ஆகும். இதன் சக்கரங்கள் சிறிய அளவிலும் வேகமாகவும் சுழலக்கூடிய வகையிலும் வடிவமைக்கப்படுகின்றன.
கேள்வி: ரேக்ளா வண்டிப் பந்தயம் - போட்டியாளர்கள் குறித்து விரிவாக சொல்லுங்கள்.
பதில்: சிவகங்கை, தூத்துக்குடி, இராமநாதபுரம், ஈரோடு, கரூர், கோயம்புத்தூர், மதுரை, தஞ்சாவூர், திண்டுக்கல், தேனி மாவட்டம் , திருச்சி ஆகிய மாவட்டங்களிலிருந்து உழவர்கள் தங்கள் ரேக்ளா வண்டிகளுடனும் காளைகளுடனும் பந்தயங்களில் கலந்து கொள்கின்றனர். பந்தயம் நடைபெறும் குறிப்பிட்ட கிராமத்தையோ நகரையோச் சேர்ந்த பஞ்சாயத்து அமைப்புகள் இந்த ரேக்ளா வண்டிப் பந்தயத்தை நடத்துகின்றன. சில இடங்களில் தனியார் அமைப்புகளும் இந்தப் போட்டியை நடத்துவதுண்டு.